Revontulet pohjoisessa
Honkien holveissa, laaksojen polvissa
 Raataa rautainen kansa,
 Talvisin illoin revontulivalkeat
 Leimuvat tanhuillansa.

 Hankien välkkeessä kantoja karttuu,
 Metsät on paikoin harvat.
 Paksussa huurteessa hikisten raatajain
 Parrat ja kulmien karvat.

 Pakkasen pannessa parhaintansa,
 Hongat ne kaatuu ja luistaa.
 Miehet kuin tammet ja naiset kuin vaahterat,
 Työnteon taidon ne muistaa.

 Kollektivismin revontulivalkeat
 Pohjankin puolessa loistaa.
 Ahkerain raatajain taistelukutsun
 Päivästä päivään ne toistaa.

1929